system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Théophile Gautier?
assistant
Théophile Gautier () a fost un scriitor francez, la început reprezentant al romantismului, popular prin romanul istoric Le Capitaine Fracasse (1863), devine unul din teoreticienii "artei pentru artă" și unul din maeștrii școlii parnassiene.

Viața și opera 
Théophile Gautier s-a născut la 30 august 1811 în Tarbes, orășel în sud-vestul Franței, familia se stabilește însă la Paris, unde Gautier frecventează școala elementară și liceul "Louis-le-Grand", împreună cu viitorul poet Gérard de Nerval, care îi va deveni prieten. La început ar fi dorit să devină pictor, ia contact totuși cu cercurile literare din jurul lui Victor Hugo și este prezent la premiera piesei acestuia, Hernani, care a declanșat în rândurile publicului legendara bătălie între partizanii și adversarii romantismului (la bataille d'Hernani). Gautier publică poezii și scurte povestiri și frecventează "boema" pariziană.

Primul său succes literar îl obține cu romanul în formă de scrisori, Mademoiselle Maupin (1835), în care prezintă istoria vieții unei tinere femei, îmbrăcată în haine bărbătești, care încearcă să-și realizeze idealul în dragoste prin experiențe homo- și heteroerotice, pentru a reveni în cele din urmă la un obișnuit stil de viață. Importantă este prefața acestui roman, în care Gautier dezvoltă teoria "artei pentru artă", conform căreia arta trebuie să fie liberă de orice convențiune morală sau angajament politic, având ca singur scop perfecțiunea estetică.

În domeniul liricii, publică volumul Émaux et camées ("Emailuri și camee", 1852), cu poezii cizelate ca formă până la perfecțiune, care stârnesc entuziasmul unei întregi generații de poeți tineri, ce vor alcătui mai târziu "Școala Parnassiană", care, după romantism, devine cea mai influentă mișcare în literatura franceză. Unul din admiratorii poeziei sale și ai stilului său de viață hedonist este Charles Beaudelaire, care îi dedică primul său volum de poezii, Les fleurs du mal.

Povestirile sale fantastice, ca La morte amoureuse (1835), Une nuit de Cléopatre (1842) și Le roman de la momie (1858), vor exercita o puternică influență asupra romanticilor germani.

În domeniul istoriei și criticii literare, Gautier este autorul volumelor Les beaux-arts en Europe ("Artele frumoase in Europa")(1855), Histoire de l'art dramatique depuis vingt-cinq ans ("Istoria artei dramatice din ultimii  douăzecișicinci de ani", în 6 volume, 1858-1859), Raport sur le progrès des lettres ("Expunere asupra progresului în literatură", 1868) și Histoire du romantisme ("Istoria romantismului", 1872).

Este și autorul libretului pentru baletul Gisèle cu muzică de Adolphe Adam (1841).

Théophile Gautier se stinge din viață pe 23 octombrie 1872 la Neuilly-sur-Seine, în apropierea Parisului.

Scrieri

Proză 
 1831 : La cafetière
 1832 : Albertus, Laquelle des deux, histoire perplexe,  Nid de rossignols.
 1833 : Les Jeunes-France
 1835 : Mademoiselle de Maupin
 1837 : La Chaîne d'or (nuvelă), Fortunio.
 1838 : La Comédie de la Mort et poésies diverses, Une nuit de Cléopâtre (nuvelă) 
 1839 : Une Larme du Diable, Le Tricorne Enchanté et Pierrot Posthume,  La toison d'or.
 1840 : Tra los montes
 1843 : Le Voyage en Espagne
 1845 : España,  L'Oreiller d'une jeune fille. 
 1846 :  Les Roués innocents,  Le Pavillon sur l'eau.
 1847 :  Militona . 
 1858 : Le Roman de la momie, roman istoric
 1859 : Honoré de Balzac (biografie)
 1863 : Le Capitaine Fracasse (Căpitanul Fracasse), roman istoric
 1866 : Voyage en Russie
 1868 : Rapport sur les progrès de la poésie
 1869 : Ménagerie intime
 1870 : La Nature chez elle
 1880 : Tableaux à la plume
 1903 : Souvenirs de théâtre, d'art et de critique.

Poezie 
 1830: Poésies
 1833: Albertus ou L'Ame et le pêché
 1838: La Comédie de la mort
 1845: Espagna, în volumul "Poésies complètes"
 1852: Émaux et camées.

Teatru și balet 
 1839: Une larme du diable
 1841: Gisèle ou Les Wilis
 1843: Un voyage en Espagne
 1845: La Péri
 1845: Le tricorne enchanté
 1846: La Juive de Constantine
 1847: Regardez mais ne touchez pas
 1850: Le Selam
 1851: Paquerette
 1854: Gemma
 1858: Sacountala
 1860: La Femme de Diomède.

Memorialistică 
 1843: Tra los montes, devenit "Le Voyage en Espagne"
 1852: Zigzags, devenit "Caprices et zigzags"
 1852: Italia
 1853: Constantinople
 1865: Quand on voyage
 1865: Loin de Paris
 1867: Voyage en Russie
 1877: L'Orient
 1884: Les Vacances du lundi.

Note

Legături externe 
 Culegere de poezii de Théophile Gautier (în franceză) 
 Théophile Gautier în Encyclopédie de l'Agora

Vezi și
 Proză fantastică franceză, Moarta îndrăgostită, Vol. III, Editura Minerva, 1982

Nașteri în 1811
Decese în 1872
Occitani
Scriitori francezi din secolul al XIX-lea
Nașteri pe 30 august
Decese pe 23 octombrie
Absolvenți ai Lycée Louis-le-Grand